Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: amelyekre a pénzügyi vállalkozás a tárgyidõszakban a bírósági végrehajtásról szóló 1994. évi LIII. törvény alapján
Paragraph Index: 590

1. Panasztípusok szerinti megoszlás – a tábla b1)–b19) oszlopai 1) Tájékoztatási hiányosság – szerzõdéskötés elõtt: ha a panasz elsõsorban arra vonatkozik, hogy az ügyfelet az intézmény hiányosan, tévesen, vagy egyéb okból nem megfelelõen tájékoztatta az adott konstrukcióról, annak kockázatairól, valamint az ügyfelet terhelõ többletköltségekrõl, vagy bármilyen olyan tényezõrõl, amely az ügyfél szempontjából lényeges lehet az ügyleti döntéshozatalában. – szerzõdéskötés után: ha a panasz a szerzõdéskötés utáni idõszakban történt téves, hiányos, vagy egyéb okból nem megfelelõ tájékoztatására vonatkozik (pl. szerzõdéses feltételek változására, kondícióváltozásra, számlakivonat „hiányos” tartalmára, jogokra és kötelezettségekre vonatkozó téves, illetve hiányos tájékoztatásra stb.). 2) Árfolyam – egyes tranzakcióknál az árfolyam konkrét mértékének kifogásolása; – az ügyfél szerint nem megfelelõ árfolyam alkalmazása a kalkulációban; – az árfolyam nem megfelelõ figyelembevétele, vagy figyelmen kívül hagyása egy-egy pénzügyi instrumentum értékének meghatározásánál; – árfolyamváltozás kifogásolása; – minden egyéb devizás vagy valutaátváltási tranzakcióra vonatkozó panasz, amely az árfolyammal kapcsolatos. A befektetési szolgáltatásoknál az árfolyamfogalommal (pl. részvények árfolyama) kapcsolatos panaszok a kamat, hozam kategóriában veendõk figyelembe. 3) Szolgáltatás minõsége Az ügyfelekkel szemben tanúsított magatartás (pl. udvariatlan kiszolgálás,nehezen elérhetõ ügyintézõk stb.), továbbá a pénzügyi vállalkozás szolgáltatásával kapcsolatos kérelmek elbírálásának, beadványok elintézésének elhúzódásával kapcsolatos panasz. 4) Jutalék, díj, költség mértéke A pénzügyi tevékenységhez kapcsolódóan, vagy egyéb jogcímen felszámított díjak, jutalékok, költségek mértéke, vagy új díj bevezetése miatti panaszt. 5) Kamat mértéke A pénzügyi vállalkozás által alkalmazott kamat mértékére vonatkozó panasz. 6) Hozam mértéke Az adott termék hozamának a mértékére vonatkozó panasz. 7) Nyilvántartási hiányosság A megbízható és naprakész nyilvántartást biztosító számviteli és informatikai háttér hibáira, valamint az ügykezelés, adminisztráció során elõforduló hibák (hibás bizonylat, beadvány elvesztése, postázási hiba, kötelezõ értesítések elmulasztása stb.) miatti panaszok tartoznak e csoportba. 8) Elszámolás Ide sorolandókazoka panaszok,melyek egyes tranzakciókkalkapcsolatosan(pénztári ki-befizetés,átutalási-átvezetési megbízás, akkreditív nyitás, beszedési megbízás, tõzsdei és OTC adásvételi és portfólió kezelési megbízások stb.) elszámolási vitát eredményeznek. 9) Megbízás teljesítése Ide sorolandók azok a panaszok, melyek egyes tranzakciók (pénztári ki-befizetés, átutalási-átvezetési megbízás, akkreditív nyitás, beszedési megbízás, tõzsdei és OTC adásvételi és portfólió kezelési megbízások stb.) hibás vagy elmaradt teljesítésébõl eredõen vitát eredményeznek. 10) KHR (BAR lista) Ide tartozik az ügyfelek adatainak KHR-be történõ továbbításával; KHR-ben történõ nyilvántartásával, kezelésével; valamint a fogyasztók tájékoztatásának, illetve értesítésének hiányosságával, elmaradásával kapcsolatos panaszok. 11) Állami támogatás Törvény vagy törvény felhatalmazása alapján kiadott jogszabályban meghatározott célra nyújtott támogatással, így például állami kamattámogatással kapcsolatos panasz. 12) Egyoldalú szerzõdésmódosítás Az ügyféllel kötött szerzõdés kamatának, díjának, minden egyéb költségnek vagy feltételnek a módosítása. 13) Elõ-, végtörlesztés A szerzõdés alapján fennálló tartozás teljesítési idõ elõtt történõ teljes vagy részleges megfizetésével kapcsolatos panaszok. 14) Jogosulatlan tevékenység A Felügyelet engedélyének hiányában végzett engedélyköteles tevékenységgel kapcsolatos panaszok. 15) Méltányossági kérelem Fizetési nehézség felmerülésének a jelzése, hitelek átütemezésével, a törlesztési idõszak meghosszabbításával, részletfizetéssel, fizetési halasztással stb. kapcsolatos kérelmek, panaszok. 16) Pénzügyi visszaélés Minden olyan beadvány, amelynek tárgya bûncselekmény elkövetésének gyanúját – így például készpénz-helyettesítõ fizetési eszközzel visszaélés, gépjármû- és lakásfinanszírozássalösszefüggõ csalás, pénzmosás – veti fel. 17) Törlesztõrészlet mértéke A hitel-, kölcsön- és lízingszerzõdések esetén a szerzõdésben meghatározott idõszakonként esedékes törlesztõrészlet, lízingdíj mértékének megállapításával kapcsolatos panasz. 18) Pénzügyi közvetítõ A pénzügyi vállalkozás független és függõ közvetítõjének tevékenységével kapcsolatos panaszok. 19) Egyéb ügyviteli hibák Minden, a fenti kategóriákba nem sorolt panaszt itt kell számba venni.

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes